ບົດສືບສວນຂອງ ກະຊວງຍຸດຕິທຳ ສຫລ ສະລຸບວ່າ ກົມຕຳຫລວດ Ferguson ​ລະ​ເມີດ​ສິດທິພົນລະ​ເມືອງ​
ກົມ​ຕຳຫລວດ​ຂອງເມືອງ Ferguson ​ໄດ້​ລະ​ເມີດ​ ສິດທິຂອງ​ບັນດາ​ພົນລະ​ເມືອງ​ຜິວ​ດຳ​ ​​ເປັນ​ປະຈຳ ດ້ວຍການໃຊ້​ກຳລັງ​ໜັກ​ເກີນ​​ໄປ​ ແລະທຳ​ການ​ຈັບ​ກຸມ ໂດຍ​ປາດສະຈາກ​ເຫດຜົນ​.
ກະຊວງຍຸດຕິທຳສະຫະລັດ ໄດ້ສະລຸບໃນວັນພຸດວານນີ້ວ່າ ກົມຕຳຫລວດຂອງເມືອງ Ferguson ລັດ Missouri ຢູ່ໃນພາກ ຕາເວັນຕົກຕອນກາງຂອງສະຫະລັດ ໄດ້ລະເມີດສິດທິຕາມລັດ ຖະທຳມະນູນ ຂອງບັນດາພົນລະເມືອງຜິວດຳ ເປັນປະຈຳ ດ້ວຍ ການນຳໃຊ້ກຳລັງທີ່ໜັກເກີດໄປຕໍ່ພວກເຂົາເຈົ້າ ແລະ ທຳການ ຈັບກຸມໂດຍປາສະຈາກເຫດຜົນໃດໆເລີຍ ບົດລາຍງານ ແມ່ນເປັນຜົນມາຈາກການສືບສວນສອບສວນ ທີ່ ໄດ້ເປີດຂຶ້ນ ຫຼັງຈາກການຍິງສັງຫານໜຸ່ມນ້ອຍຜິວດຳ ທ້າວ Michael Brown ໂດຍເຈົ້າໜ້າທີ່ຕຳຫລວດຜິວຂາວ ໃນລະຫວ່າງ ການປະເຊີນໜ້າກັນ ເມື່ອປີແລ້ວນີ້ ຢ່າງໃດກໍຕາມ ເຖິງແມ່ນມີຂໍ້ສະລຸບກ່ຽວກັບຕຳຫລວດເມືອງ Ferguson ແລ້ວກໍຕາມ ບັນດາເຈົ້າໜ້າທີ່ຂອງລັດຖະບານກາງ ໄດ້ປະກາດວ່າ ພວກເຂົາເຈົ້າ ໄດ້ຕັດສິນວ່າ ຈະບໍ່ກ່າວຟ້ອງການລະເມີດສິດພົນລະເມືອງ ຕໍ່ເຈົ້າໜ້າທີ່ຕຳຫລວດ Darren Wilson ຜູ້ທີ່ໄດ້ລາອອກຈາກກົມຕຳຫລວດເມືອງດັ່ງກ່າວ ກະຊວງຍຸດຕິທຳ ໄດ້ສະລຸບວ່າ ບໍ່ມີຫລັກຖານທີ່ ພິສູດຫັກລ້າງການຕໍ່ສູ້ຂອງຕຳຫລວດ ທີ່ວ່າລາວຢ້ານເປັນອັນຕະລາຍແກ່ຊີວິດຂອງລາວຢູ່ໃນເຫດການ ຫຼື ຫລັກຖານອັນເຊື່ອຖືໄດ້ ທີ່ທ້າວ Brown ໄດ້ຍົກມືທັງສອງເບື້ອງຂຶ້ນໃນເວລາຕຳຫລວດ Wilson ໄດ້ຍິງລາວ ເມື່ອທ້າຍເດືອນພະຈິກປີກາຍນີ້ ຄະນະຕຸລາການລັດ ຍັງໄດ້ຕັດສິນໃຫ້ ທ່ານ Wilson ຜົ້ນໂທດຕໍ່ການເສຍຊີວິດຂອງທ້າວ Brown ຊຶ່ງເປັນການຕັດສິນ ທີ່ກໍ່ໃຫ້ເກີດການປະ ທ້ວງຂຶ້ນຢູ່ໃນເມືອງນ້ອຍໆ ທີ່ເປັນຊຸມຊົນຄົນຜິວດຳສ່ວນໃຫຍ່ ໃກ້ໆກັບນະຄອນ St Louis ພ້ອມກັນນັ້ນ ຢູ່ທີ່ແຫ່ງອື່ນໃນທົ່ວປະເທດ ລັດຖະມົນຕີຍຸດຕິທຳສະຫະລັດ ທ່ານ Eric Holder ໄດ້ກ່າວໃນກອງປະຊຸມຖະແຫລງ ຂ່າວ ເມື່ອວັນພຸດວານນີ້ວ່າ Fergusonໄດ້ໃຊ້ເຈົ້າໜ້າທີ່ຮັກສາກົດໝາຍ ໃນວິທີທາງ ທີ່ ສ້າງລາຍໄດ້ ເຂົ້າລັດຖະບານຂອງເມືອງ ດ້ວຍການຈັບກຸມ ແລະ ປັບໄໝກ່ຽວກັບຄວາມ ຜິດທີ່ບໍ່ຮ້າຍແຮງຕ່າງໆ ແລະ ບໍ່ໄດ້ນຳໃຊ້ໄປໃນທາງ ທີ່ຮັກສາຄວາມປອດໄພໃຫ້ແກ່ ພົນລະເມືອງ ທ່ານກ່າວອີກວ່າ ຍຸດທະສາດຂອງເມືອງນັ້ນ ແມ່ນເພື່ອທຳຮ້າຍພົນລະ ເມືອງຜິວດຳຂອງຕົນ ຢ່າງບໍ່ສົມສ່ວນ ແລະມີບົດບາດໃນການກໍ່ໃຫ້ເກີດມີການປະທ້ວງ ທີ່ຮຸນແຮງ ຫຼັງຈາກການ ສັງຫານທ່າວ Brown ເມື່ອປີກາຍນີ້